**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**SODNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 007-211/2022/36

Datum: 10. 8. 2022

# Zadeva: Obvestilo o spremembah in dopolnitvah Uredbe o enotni metodologiji in obrazcih za obračun in izplačilo plač v javnem sektorju

Obveščamo vas, da je bila v Uradnem listu RS, št. 99/22, dne 22. 7. 2022, objavljena Uredba o spremembah in dopolnitvah Uredbe o enotni metodologiji in obrazcih za obračun in izplačilo plač v javnem sektorju (v nadaljevanju: Uredba). Skladno z uveljavitveno določbo je začela Uredba veljati naslednji dan po objavi v Uradnem listu Republike Slovenije, torej 23. 7. 2022.

Uredba vsebuje naslednje spremembe in dopolnitve:

**1. Povračilo razlike do osnovne plače**

Skladno s tretjim odstavkom 21. člena Uredbe o pogodbenem opravljanju vojaške službe v rezervni sestavi Slovenske vojske (Uradni list RS, št. [95/02](http://www.uradni-list.si/1/objava.jsp?sop=2002-01-4777), [122/04](http://www.uradni-list.si/1/objava.jsp?sop=2004-01-5065), [119/07](http://www.uradni-list.si/1/objava.jsp?sop=2007-01-5991), [30/09](http://www.uradni-list.si/1/objava.jsp?sop=2009-01-1373), [97/12](http://www.uradni-list.si/1/objava.jsp?sop=2012-01-3704), [89/20](http://www.uradni-list.si/1/objava.jsp?sop=2020-01-1489) in [28/21](http://www.uradni-list.si/1/objava.jsp?sop=2021-01-0610)) pogodbenemu pripadniku rezervne sestave pripada v času opravljanja vojaške službe v miru pravica do povračila razlike do osnovne plače, ki mu jo je izplačal delodajalec v mesecu pred nastopom vojaške službe, brez prevoznih stroškov, stroškov prehrane, jubilejnih nagrad, regresa, delovne uspešnosti in nadur, vendar največ do vrednosti najvišjega plačnega razreda z napredovanji v Slovenski vojski za vojaka, podčastnika ali častnika, glede na formacijsko dolžnost pogodbenega pripadnika rezervne sestave. Pogodbeni pripadnik rezervne sestave ima v času, ko je vpoklican k opravljanju vojaške službe, status zaposlene osebe v Ministrstvu za obrambo z vsemi pravicami in obveznostmi kot pripadniki stalne sestave Slovenske vojske, saj opravlja vojaško službo z vsemi elementi delovnega razmerja. Ima pa ta pripadnik v 21. členu Uredbe o pogodbenem opravljanju vojaške službe v rezervni sestavi Slovenske vojske določeno pravico do povračila razlike do osnovne plače, ki mu jo je izplačal delodajalec v mesecu pred nastopom vojaške službe. Zaradi izplačila navedene razlike se v okviru **šifre Z074** dodaja kot pravna podlaga tretji odstavek 21. člena Uredbe o pogodbenem opravljanju vojaške službe v rezervni sestavi Slovenske vojske, ki določa fiksen znesek osnovne plače vojaške osebe pred nastopom vojaške službe. Zaradi izplačila navedene razlike se v Uredbi dodaja tudi nova **šifra J204**, ki predstavlja razliko med Z074 (zneskom osnovne plače vojaške osebe v mesecu pred nastopom vojaške službe) in Z080 (zneskom bruto plače in nadomestili). V primeru zaposlitve sredi meseca se znesek J204 izplača sorazmerno glede na čas zaposlitve na delovnem mestu po nastopu vojaške službe. Znesek izplačila v okviru šifre J204 se ne upošteva v osnovi za nadomestilo plače.

**2. Najnižja osnova za obračun prispevkov**

S spremembo vrstic s **šiframi Z101** (najnižja osnova za obračun prispevkov), **A030** (razlika med najnižjo osnovo za obračun prispevkov in obračunano plačo) in **H120** (osnova za obračun prispevkov od refundiranih nadomestil) se skladno s četrtim odstavkom 144. člena Zakona o pokojninskem in invalidskem zavarovanju (Uradni list RS, št. [48/22](http://www.uradni-list.si/1/objava.jsp?sop=2022-01-0978) – uradno prečiščeno besedilo; v nadaljevanju: ZPIZ-2) določa, da znaša najnižja osnova za obračun prispevkov od plače in nadomestil plače 60 % zadnje znane povprečne letne plače zaposlenih v Republiki Sloveniji, preračunane na mesec. Prehodna ureditev, ki je skladno s 410. členom ZPIZ-2 veljala od leta 2013 do leta 2021, se je v Uredbi črtala.

**3. Dodatek za vodenje in poveljevanje**

Uredba o spremembah in dopolnitvah Uredbe o plačah in drugih prejemkih pripadnikov Slovenske vojske pri izvajanju obveznosti, prevzetih v mednarodnih organizacijah oziroma z mednarodnimi pogodbami (Uradni list RS, št. 29/22) spreminja 11. člen, tako da določa tudi dodatek za vodenje, zato se skladno z navedeno spremembo usklajuje tudi **šifra izplačila C078**, tako da določa dodatek za vodenje in poveljevanje.

**4. Ukinitev šifer izplačil**

Vrstici s šiframa **C205 in C206**, ki določata dodatek za ure razredništva se ukinjata, saj sta bila dodatka z Aneksom št. 12 h Kolektivni pogodbi za javni sektor (KPJS) (Uradni list RS, št. 80/18) črtana, enako se ukinjajo **šifre izplačila J050, J051, J061, J062 in J170**, ki se ne uporabljajo več. Odpravnine **s šiframi J050, J051** so veljale za odpravnine, za katere so se postopki pričeli pred 12. 4. 2013. Enako velja za odpravnini, ki sta se izplačevali v okviru **šifer J061 in J062**, saj določba 188. člena Zakon za uravnoteženje javnih financ (Uradni list RS, št. [40/12](http://www.uradni-list.si/1/objava.jsp?sop=2012-01-1700), [96/12](http://www.uradni-list.si/1/objava.jsp?sop=2012-01-3693) – ZPIZ-2, [104/12](http://www.uradni-list.si/1/objava.jsp?sop=2012-01-3990) – ZIPRS1314, [105/12](http://www.uradni-list.si/1/objava.jsp?sop=2012-01-4001), [25/13](http://www.uradni-list.si/1/objava.jsp?sop=2013-01-0892) – odl. US, [46/13](http://www.uradni-list.si/1/objava.jsp?sop=2013-01-1756) – ZIPRS1314-A, [56/13](http://www.uradni-list.si/1/objava.jsp?sop=2013-01-2139) – ZŠtip-1, [63/13](http://www.uradni-list.si/1/objava.jsp?sop=2013-01-2519) – ZOsn-I, [63/13](http://www.uradni-list.si/1/objava.jsp?sop=2013-01-2520) – ZJAKRS-A, [99/13](http://www.uradni-list.si/1/objava.jsp?sop=2013-01-3548) – ZUPJS-C, [99/13](http://www.uradni-list.si/1/objava.jsp?sop=2013-01-3549) – ZSVarPre-C, [101/13](http://www.uradni-list.si/1/objava.jsp?sop=2013-01-3675) – ZIPRS1415, [101/13](http://www.uradni-list.si/1/objava.jsp?sop=2013-01-3676) – ZDavNepr, [107/13](http://www.uradni-list.si/1/objava.jsp?sop=2013-01-3887) – odl. US, [85/14](http://www.uradni-list.si/1/objava.jsp?sop=2014-01-3442), [95/14](http://www.uradni-list.si/1/objava.jsp?sop=2014-01-3951), [24/15](http://www.uradni-list.si/1/objava.jsp?sop=2015-01-1001) – odl. US, [90/15](http://www.uradni-list.si/1/objava.jsp?sop=2015-01-3504), [102/15](http://www.uradni-list.si/1/objava.jsp?sop=2015-01-4084), [63/16](http://www.uradni-list.si/1/objava.jsp?sop=2016-01-2686) – ZDoh-2R, [77/17](http://www.uradni-list.si/1/objava.jsp?sop=2017-01-3730) – ZMVN-1, [33/19](http://www.uradni-list.si/1/objava.jsp?sop=2019-01-1493) – ZMVN-1A, [72/19](http://www.uradni-list.si/1/objava.jsp?sop=2019-01-3207) in [174/20](http://www.uradni-list.si/1/objava.jsp?sop=2020-01-3088) – ZIPRS2122) ne velja več. Prav tako se ne izplačuje več odpravnina po sedmem odstavku 83. člena novele ZJU-C (**šifra J170**).

**5. Uskladitev pravne podlage**

V vrsticah s šiframi **H010, H012, H013, H020, H021, H040, H050, H051, H060, H061 in H070**, ki določajo nadomestila plače v breme Zavoda za zdravstveno zavarovanje Slovenije, se poenoti sklicevanje na ustrezno pravno podlago, ki je določena v 31. členu Zakona o zdravstvenem varstvu in zdravstvenem zavarovanju (Uradni list RS, št. [72/06](http://www.uradni-list.si/1/objava.jsp?sop=2006-01-3075) – uradno prečiščeno besedilo, [114/06](http://www.uradni-list.si/1/objava.jsp?sop=2006-01-4833) – ZUTPG, [91/07](http://www.uradni-list.si/1/objava.jsp?sop=2007-01-4489), [76/08](http://www.uradni-list.si/1/objava.jsp?sop=2008-01-3348), [62/10](http://www.uradni-list.si/1/objava.jsp?sop=2010-01-3387) – ZUPJS, [87/11](http://www.uradni-list.si/1/objava.jsp?sop=2011-01-3723), [40/12](http://www.uradni-list.si/1/objava.jsp?sop=2012-01-1700) – ZUJF, [21/13](http://www.uradni-list.si/1/objava.jsp?sop=2013-01-0785) – ZUTD-A, [91/13](http://www.uradni-list.si/1/objava.jsp?sop=2013-01-3306), [99/13](http://www.uradni-list.si/1/objava.jsp?sop=2013-01-3548) – ZUPJS-C, [99/13](http://www.uradni-list.si/1/objava.jsp?sop=2013-01-3549) – ZSVarPre-C, [111/13](http://www.uradni-list.si/1/objava.jsp?sop=2013-01-4125) – ZMEPIZ-1, [95/14](http://www.uradni-list.si/1/objava.jsp?sop=2014-01-3951) – ZUJF-C, [47/15](http://www.uradni-list.si/1/objava.jsp?sop=2015-01-1930) – ZZSDT, [61/17](http://www.uradni-list.si/1/objava.jsp?sop=2017-01-2917) – ZUPŠ, [64/17](http://www.uradni-list.si/1/objava.jsp?sop=2017-01-3026) – ZZDej-K, [36/19](http://www.uradni-list.si/1/objava.jsp?sop=2019-01-1624), [189/20](http://www.uradni-list.si/1/objava.jsp?sop=2020-01-3287) – ZFRO, [51/21](http://www.uradni-list.si/1/objava.jsp?sop=2021-01-0968), [159/21](http://www.uradni-list.si/1/objava.jsp?sop=2021-01-2989), [196/21](http://www.uradni-list.si/1/objava.jsp?sop=2021-01-3898) – ZDOsk, [15/22](http://www.uradni-list.si/1/objava.jsp?sop=2022-01-0216), [43/22](http://www.uradni-list.si/1/objava.jsp?sop=2022-01-0836) in [100/22](http://www.uradni-list.si/1/objava.jsp?sop=2022-01-2511) – ZNUZSZS; v nadaljevanju: ZZVZZ).

**6. Nadomestilo plače za primer transplantacije**

V določbi 31. člena ZZVZZ je za primer transplantacije (darovanje in posledica darovanja živega tkiva in organov v korist druge osebe) določena višina nadomestila plače v breme ZZZS v višini 100% osnove, zato se v vrsticah s šiframa **H012 in H013** črta transplantacija in se nadomestilo ureja v okviru **nove šifre H014.**

**7. Nadomestilo plače - usposabljanje za rehabilitacijo**

V vrstici s **šifro H030** se črta usposabljanje za rehabilitacijo otroka, saj je ta pravica urejena v sklopu pravice do sobivanja.

**8. Odpravnine**

Z Zakonom o spremembah in dopolnitvah Zakona o dohodnini (Uradni list RS, št. 39/22; v nadaljevanju ZDoh-2Z) so v veljavo stopile spremembe na področju obdavčitve odpravnin (sprememba 9. in 11. točke prvega odstavka 44. člena ZDoh-2 (Uradni list RS, št. [13/11](http://www.uradni-list.si/1/objava.jsp?sop=2011-01-0555) – uradno prečiščeno besedilo, [9/12](http://www.uradni-list.si/1/objava.jsp?sop=2012-01-0344) – odl. US, [24/12](http://www.uradni-list.si/1/objava.jsp?sop=2012-01-0919), [30/12](http://www.uradni-list.si/1/objava.jsp?sop=2012-01-1282), [40/12](http://www.uradni-list.si/1/objava.jsp?sop=2012-01-1700) – ZUJF, [75/12](http://www.uradni-list.si/1/objava.jsp?sop=2012-01-2850), [94/12](http://www.uradni-list.si/1/objava.jsp?sop=2012-01-3644), [52/13](http://www.uradni-list.si/1/objava.jsp?sop=2013-01-2001) – odl. US, [96/13](http://www.uradni-list.si/1/objava.jsp?sop=2013-01-3441), [29/14](http://www.uradni-list.si/1/objava.jsp?sop=2014-01-1190) – odl. US, [50/14](http://www.uradni-list.si/1/objava.jsp?sop=2014-01-2078), [23/15](http://www.uradni-list.si/1/objava.jsp?sop=2015-01-0895), [55/15](http://www.uradni-list.si/1/objava.jsp?sop=2015-01-2280), [63/16](http://www.uradni-list.si/1/objava.jsp?sop=2016-01-2686), [69/17](http://www.uradni-list.si/1/objava.jsp?sop=2017-01-3267), [21/19](http://www.uradni-list.si/1/objava.jsp?sop=2019-01-0903), [28/19](http://www.uradni-list.si/1/objava.jsp?sop=2019-01-1327), [66/19](http://www.uradni-list.si/1/objava.jsp?sop=2019-01-2929) in [39/22](http://www.uradni-list.si/1/objava.jsp?sop=2022-01-0769); v nadaljevanju: ZDoh-2)), ki se uporabljajo od 1. januarja 2022 dalje. Določba 44. člena ZDoh-2 je bila v prvem odstavku v 9. točki v spremenjena z namenom, da se odpravnine, izplačane zaradi redne odpovedi pogodbe o zaposlitvi oziroma razloga nesposobnosti na podlagi drugih zakonov, davčno obravnavajo enako kot tovrstne odpravnine, izplačane na podlagi Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215) in [54/22](http://www.uradni-list.si/1/objava.jsp?sop=2022-01-1186) – ZUPŠ-1; v nadaljevanju: ZDR-1). Pri teh odpravninah, v okviru posameznih zakonov, iz vsebine odpovedi pogodbe o zaposlitvi in vsebine pravice do odpravnine izhaja, da gre za odpoved pogodbe o zaposlitvi iz razlogov, ki so primerljivi razlogom, ki jih ZDR-1 navaja za redno odpoved pogodbe o zaposlitvi, zato je bila določba 9. točke prvega odstavka 44. člena ZDoh-2 dopolnjena na način, da se enako davčno obravnavajo tudi odpravnine, ki so izplačane po drugih zakonih, katerih razlog za odpoved pogodbe o zaposlitvi so primerljivi z razlogi v ZDR-1. S spremembo 11. točke prvega odstavka 44. člena se je uredila davčna obravnava odpravnin zaradi prenehanja pogodbe o zaposlitvi za določen čas po drugih zakonih. Gre za ureditev davčne obravnave odpravnin zaradi prenehanja pogodbe o zaposlitvi za določen čas delojemalcev, ki odpravnine ne prejmejo na podlagi ZDR-1, ampak na podlagi drugih zakonov.

V prvem odstavku 19. člena Zakona o Državnem zboru (Uradni list RS, št. [66/19](http://www.uradni-list.si/1/objava.jsp?sop=2019-01-2921): v nadaljevanju: ZDZ) je določeno, da ima javni uslužbenec ob prenehanju pogodbe o zaposlitvi na podlagi prvega odstavka (v primeru prenehanja delovnega razmerja v službi poslanske skupine s prenehanjem poslanske skupine oziroma s potekom časa, za katerega je bila sklenjena pogodba o zaposlitvi) ter prve in druge alineje drugega odstavka prejšnjega člena (če se zaradi zmanjšanja števila članov poslanske skupine zmanjša obseg pripadajoče strokovne pomoči poslancem in v primeru porabe sredstev iz tretjega odstavka 14. člena tega zakona), pravico do odpravnine v višini ene dvanajstine osnove za vsak mesec trajanja pogodbe o zaposlitvi. Pri navedeni odpravnini gre za prenehanje pogodbe o zaposlitvi za določen čas, bodisi iz razloga prenehanja poslanske skupine ali poteka časa, za katerega je bila sklenjena pogodba o zaposlitvi (prvi odstavek 18. člena ZDZ), bodisi zmanjšanja obsega pripadajoče strokovne pomoči poslancev zaradi zmanjšanja števila članov poslanske skupine ali pa porabe sredstev poslanske skupine (1. in 2. alineja drugega odstavka 18. člena ZDZ). Ker gre v navedenem primeru za odpravnine zaradi prenehanja pogodbe o zaposlitvi za določen čas, se le te obravnavajo v skladu z 11. točko prvega odstavka 44. člena ZDoh-2 in se, v skladu s spremembo ZDoh-2 v tem delu, v davčno osnovo ne vštevajo odpravnine do višine treh povprečnih mesečnih plač zaposlenih v Sloveniji. Če delodajalec izplača odpravnino višjo od tega zneska, se znesek odpravnine v delu, ki presega določen neobdavčen znesek, všteva v davčno osnovo iz delovnega razmerja. Glede na navedeno se v Uredbi dodaja nova **šifra J058** za neobdavčen del odpravnine, pri **šifri J057** pa se v opisu določa, da gre obdavčeno odpravnino.

V vrstici **s šifro J060** (odpravnina ob upokojitvi) se kot pravna podlaga navedejo veljavni predpisi in ne več določbe ZUJF, ki v tem delu ne veljajo več.

Zakon o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb; v nadaljevanju: ZJU) v četrtem odstavku 73. člena določa, da se lahko ne glede na določbo prvega odstavka tega člena za delovno mesto iz 1. točke prvega odstavka 68. člena tega zakona (za delovna mesta, vezana na osebno zaupanje funkcionarja) v pogodbi o zaposlitvi določi pravica do odpravnine v znesku treh osnovnih plač za to delovno mesto. Pri odpravnini po četrtem odstavku 73. člena ZJU gre za prenehanje pogodbe o zaposlitvi za določen čas. Navedene odpravnine se z vidika obdavčitve z dohodnino obravnavajo v skladu z 11. točko prvega odstavka 44. člena ZDoh-2. V davčno osnovo se ne vštevajo odpravnine do višine treh povprečnih mesečnih plač zaposlenih v Sloveniji. Če delodajalec izplača odpravnino višjo od tega zneska, se znesek odpravnine v delu, ki presega določen neobdavčen znesek, všteva v davčno osnovo iz delovnega razmerja. Glede na navedeno se v Uredbi dodaja nova vrstica s **šifro J075** za odpravnino po četrtem odstavku 73. člena ZJU, ki je neobdavčena, pri **šifri J071** pa se določa, da gre za obdavčeni del odpravnine.

Skladno z 10. členom Uredbe o davčni obravnavi povračil stroškov in drugih dohodkov iz delovnega razmerja (Uradni list RS, št. [140/06](http://www.uradni-list.si/1/objava.jsp?sop=2006-01-6105), [76/08](http://www.uradni-list.si/1/objava.jsp?sop=2008-01-3356), [63/17](http://www.uradni-list.si/1/objava.jsp?sop=2017-01-3015), [71/18](http://www.uradni-list.si/1/objava.jsp?sop=2018-01-3515), [104/21](http://www.uradni-list.si/1/objava.jsp?sop=2021-01-2223), [114/21](http://www.uradni-list.si/1/objava.jsp?sop=2021-01-2461) in 87/22) se odpravnina ob upokojitvi do višine 4.063 eurov ne všteva v davčno osnovo dohodka iz delovnega razmerja. Pri odpravnini ob upokojitvi na podlagi dvanajstega odstavka 92. člena Zakona o obrambi (Uradni list RS, št. [103/04](http://www.uradni-list.si/1/objava.jsp?sop=2004-01-4405) – uradno prečiščeno besedilo, [95/15](http://www.uradni-list.si/1/objava.jsp?sop=2015-01-3750) in [139/20](http://www.uradni-list.si/1/objava.jsp?sop=2020-01-2455): v nadaljevanju: ZObr) se dodaja nova **šifra izplačila J191** za neobdavčeni del odpravnine, pri **šifri J190** pa se izrecno določa, da gre za obdavčeni del odpravnine.

V četrtem odstavku 93. člena ZObr je določeno, da če v ministrstvu ali v drugem državnem organu ni prostih del iz prejšnjega odstavka, ima vojak pravico do usposobitve za civilni poklic in pravico do odpravnine, če je delal v ministrstvu najmanj 15 let. Pravico do usposobitve za civilni poklic in pravico do odpravnine ima tudi vojak, ki je delal v ministrstvu najmanj deset let, pa pogodbe o zaposlitvi ne more podaljšati zaradi zdravstvenih ali drugih razlogov, ki niso posledica njegovega krivdnega ali drugega neustreznega ravnanja. Skladno s šestim odstavkom 93. člena ZObr se odpravnina iz četrtega odstavka tega člena izplača v višini polovice povprečne plače vojaške osebe v zadnjih šestih mesecih za vsako leto dela v ministrstvu. Odpravnina po šestem odstavku 93. člen ZObr se davčno obravnava skladno z 11. točko prvega odstavka 44. člena ZDoh-2. V davčno osnovo se ne vštevajo odpravnine do višine treh povprečnih mesečnih plač zaposlenih v Sloveniji. Če delodajalec izplača odpravnino višjo od tega zneska, se znesek odpravnine v delu, ki presega določen neobdavčen znesek, všteva v davčno osnovo iz delovnega razmerja. Glede na navedeno se v Uredbi dodaja nova **šifra izplačila J205**, ki ni obdavčena. Pri **šifri J200** pa se določi, da gre za obdavčeni del odpravnine.

Deseti odstavek 93. člena ZObr določa, da pripadniku stalne sestave iz prejšnjega odstavka, ki ga niti v petih letih ni mogoče prerazporediti na preostali delovni zmožnosti ustrezno delovno mesto v ministrstvu ali v drug državni organ, preneha delovno razmerje v ministrstvu. Pripadnik stalne sestave ima v tem primeru pravico do odpravnine v višini zadnjih šestih povprečnih plač ter pravice iz naslova zavarovanja za čas brezposelnosti ter pokojninskega in invalidskega zavarovanja, določene s splošnimi predpisi. Odločba o prenehanju delovnega razmerja, ki jo izda minister, je dokončna. Odpravnina se davčno obravnava skladno z 9. točko prvega odstavka 44. člena ZDoh-2, saj gre za odpoved pogodbe iz razlogov, ki so primerljivi poslovnemu razlogu oziroma razlogu nesposobnosti po ZDR-1, ob pogoju, da gre za odpoved pogodbe o zaposlitvi in ne za prenehanje pogodbe o zaposlitvi zaradi poteka časa, za katerega je bila sklenjena. V primeru, da gre za odpoved pogodbe o zaposlitvi iz nekrivdnih razlogov, se v davčno osnovo ne všteva odpravnina največ do višine desetih povprečnih mesečnih plač zaposlenih v Sloveniji. Če delodajalec izplača odpravnino višjo od tega zneska, se znesek odpravnine v delu, ki presega določen neobdavčen znesek, všteva v davčno osnovo iz delovnega razmerja. Za neobdavčeni del odpravnine se v Uredbi določa nova **šifra izplačila J206.** Pri **šifri J201** pa se določi, da gre za obdavčeni del odpravnine.

**9. Nadomestilo za oskrbo in namestitev službenega psa**

Za namen izplačila nadomestila za oskrbo in namestitev službenega psa sta v Uredbi določeni **šifri izplačila J158 in J159**, in sicer ločeno za nadomestila, ki so obdavčena in ločeno za nadomestila, ki niso obdavčena. Nadomestilo za uporabo lastnih sredstev je, pod določenimi pogoji, v skladu z 10. točko prvega odstavka 44. člena ZDoh-2, izvzeto iz davčne osnove dohodka iz delovnega razmerja, in sicer do največ 5% mesečne plače delojemalca, vendar ne več kot do višine 5% povprečne mesečne plače zaposlenih v Sloveniji. Dejanske stroške, ki nadomeščajo prej navedeni pavšalni znesek v višini 5% mesečne plače, pa je mogoče uveljavljati na podlagi dokazil. Iz 144. člena ZPIZ-2 izhaja, da se od nadomestil za uporabo lastnih sredstev, ki so izplačana do višine neobdavčenega zneska po ZDoh-2, prispevki ne obračunajo in ne plačajo. Ker se nadomestila za oskrbo in namestitev službenega psa izplačujejo tudi vodnikom psov v Finančni upravi RS skladno z Navodilom o vodnikih in službenih psih v Finančni upravi Republike Slovenije, se v okviru šifer J158 in J159 poleg ZODPol dodaja tudi navedena pravna podlaga.

**10. Neplačana odsotnost**

Neplačana odsotnost je opredeljena v 132. členu ZPIZ-2, ki ureja podaljšano zavarovanje. V skladu s tem členom se v zavarovalno dobo ob pogoju, da je plačan prispevek za obvezno pokojninsko in invalidsko zavarovanje, šteje tudi čas, ko je zavarovanec med trajanjem delovnega razmerja brez pravice do nadomestila plače odsoten z dela ali udeležen v stavki v skladu s predpisi, ki urejajo stavko.

V primeru neplačane odsotnosti z dela se od osnove, določene v 150. členu [ZPIZ-2](http://www.pisrs.si/Pis.web/pregledPredpisa?id=ZAKO6280), obračunajo in plačajo vsi prispevki za socialno varnost delojemalca in delodajalca. V 150. členu ZPIZ-2 je določeno, da se v primerih iz 132. člena ZPIZ-2 prispevek plača od plače zavarovanca, ki jo je imel v zadnjem mesecu pred nastopom teh primerov, valorizirane glede na gibanje povprečnih mesečnih plač na zaposlenega v Republiki Sloveniji na raven meseca pred mesecem, za katerega se plača prispevek. Zavezanci za plačilo navedenih prispevkov so delojemalci in delodajalci, razen za prispevek za pokojninsko in invalidsko zavarovanje, kjer je v skladu s prvim odstavkom 152. člena [ZPIZ-2](http://www.pisrs.si/Pis.web/pregledPredpisa?id=ZAKO6280) delodajalec zavezanec za plačilo prispevka delojemalca in delodajalca.

Glede na to, da za vse vrste neplačane odsotnosti veljajo enaka pravila glede plačila prispevkov, se **šifre N010, N020, N030 in N040**, ki urejajo neplačano odsotnost, spremenijo tako, da se kot osnova za izračun prispevkov navede 150. člen ZPIZ-2, ta osnova velja tudi za plačilo prispevkov v okviru stavke kot neplačane odsotnosti.

V vrstici s **šifro N020** se spremeni neustrezno poimenovanje vrste izplačila tako, da se namesto »neplačanega dopusta/odsotnost (neupravičeno)« ustrezno poimenuje »neplačana odsotnost (neupravičeno)«, saj neplačan dopust ne more biti neupravičen.

**11. Način upoštevanja izplačila v osnovi za nadomestilo plače**

V Uredbi indikator A1 določa način upoštevanja posameznega izplačila v osnovah za nadomestila plače Z120 (osnova za izračun nadomestila plače v breme delodajalca – tekoči mesec) in Z124 (bruto osnova za izračun nadomestila plače v breme delodajalca za pretekli mesec). Vrednost 0 pomeni, da se upošteva izračunana višina izplačane vrednosti vrste izplačila, vrednost 1 pa pomeni, da se upošteva vrednost vrste izplačila, kot če bi delal polni delovni čas. Skladno s prvim odstavkom 19. c člena so vrste izplačil, ki so upoštevane v bruto osnovi za izračun nadomestila plače v breme delodajalca (Z120) oziroma (Z124) in ki imajo vrednost 1 v stolpcu A1, med izplačili ponovno izračunane in navedene na plačilni listi samo od normiranih ur rednega dela.

Z novim četrtim odstavkom 19.c člena Uredbe se jasno določa, da se v primeru, ko je osnova za izračun nadomestila plače v breme delodajalca plača tekočega meseca, ki bi jo javni uslužbenec prejel, če bi delal (npr. tako določata Kolektivna pogodba za kulturne dejavnosti v Republiki Sloveniji (Uradni list RS, št. [45/94](http://www.uradni-list.si/1/objava.jsp?sop=1994-01-1744), [45/94](http://www.uradni-list.si/1/objava.jsp?sop=1994-01-1745), [39/96](http://www.uradni-list.si/1/objava.jsp?sop=1996-01-2583), [39/99](http://www.uradni-list.si/1/objava.jsp?sop=1999-01-1963) – ZMPUPR, [82/99](http://www.uradni-list.si/1/objava.jsp?sop=1999-01-3921), [102/00](http://www.uradni-list.si/1/objava.jsp?sop=2000-01-4283), [52/01](http://www.uradni-list.si/1/objava.jsp?sop=2001-01-2816), [64/01](http://www.uradni-list.si/1/objava.jsp?sop=2001-01-3499), [43/06](http://www.uradni-list.si/1/objava.jsp?sop=2006-01-1835) – ZKolP, [60/08](http://www.uradni-list.si/1/objava.jsp?sop=2008-01-2580), [32/09](http://www.uradni-list.si/1/objava.jsp?sop=2009-01-1440), [32/09](http://www.uradni-list.si/1/objava.jsp?sop=2009-01-1441), [40/12](http://www.uradni-list.si/1/objava.jsp?sop=2012-01-1709), [46/13](http://www.uradni-list.si/1/objava.jsp?sop=2013-01-1773), [106/15](http://www.uradni-list.si/1/objava.jsp?sop=2015-01-4336), [46/17](http://www.uradni-list.si/1/objava.jsp?sop=2017-01-2249), [2/17 – popr.](http://www.uradni-list.si/1/objava.jsp?sop=2018-21-0057), [80/18](http://www.uradni-list.si/1/objava.jsp?sop=2018-01-3875), [160/20](http://www.uradni-list.si/1/objava.jsp?sop=2020-01-2798) in [88/21](http://www.uradni-list.si/1/objava.jsp?sop=2021-01-1844)) in Kolektivna pogodba za dejavnost vzgoje in izobraževanja v Republiki Sloveniji (Uradni list RS, št. [52/94](http://www.uradni-list.si/1/objava.jsp?sop=1994-01-1937), [49/95](http://www.uradni-list.si/1/objava.jsp?sop=1995-01-2313), [34/96](http://www.uradni-list.si/1/objava.jsp?sop=1996-01-2278), [45/96 – popr.](http://www.uradni-list.si/1/objava.jsp?sop=1996-21-0070), [51/98](http://www.uradni-list.si/1/objava.jsp?sop=1998-01-2323), [28/99](http://www.uradni-list.si/1/objava.jsp?sop=1999-01-1356), [39/99](http://www.uradni-list.si/1/objava.jsp?sop=1999-01-1963) – ZMPUPR, [39/00](http://www.uradni-list.si/1/objava.jsp?sop=2000-01-1942), [56/01](http://www.uradni-list.si/1/objava.jsp?sop=2001-01-2986), [64/01](http://www.uradni-list.si/1/objava.jsp?sop=2001-01-3501), [78/01 – popr.](http://www.uradni-list.si/1/objava.jsp?sop=2001-21-0091), [56/02](http://www.uradni-list.si/1/objava.jsp?sop=2002-01-2779), [43/06](http://www.uradni-list.si/1/objava.jsp?sop=2006-01-1835) – ZKolP, [60/08](http://www.uradni-list.si/1/objava.jsp?sop=2008-01-2579), [79/11](http://www.uradni-list.si/1/objava.jsp?sop=2011-01-3339), [40/12](http://www.uradni-list.si/1/objava.jsp?sop=2012-01-1707), [46/13](http://www.uradni-list.si/1/objava.jsp?sop=2013-01-1771), [106/15](http://www.uradni-list.si/1/objava.jsp?sop=2015-01-4338), [8/16 – popr.](http://www.uradni-list.si/1/objava.jsp?sop=2016-21-0339), [45/17](http://www.uradni-list.si/1/objava.jsp?sop=2017-01-2230), [46/17](http://www.uradni-list.si/1/objava.jsp?sop=2017-01-2248), [80/18](http://www.uradni-list.si/1/objava.jsp?sop=2018-01-3874), [160/20](http://www.uradni-list.si/1/objava.jsp?sop=2020-01-2796) in [88/21](http://www.uradni-list.si/1/objava.jsp?sop=2021-01-1849))), vrste izplačil, ki imajo v stolpcu A1 vrednost 0, upoštevajo v bruto osnovi za izračun nadomestila plače v breme delodajalca v višini, kot bi bili izplačani, če bi javni uslužbenec v času odsotnosti delal. V teh primerih se torej ne upošteva v osnovi za nadomestilo plače le izračunana višina izplačane vrednosti vrste izplačila. Navedeno izhaja iz določb kolektivnih pogodb, ki določajo kot osnovo za izračun nadomestil plače plačo tekočega meseca, ki bi jo javni uslužbenec prejel, če bi delal.

Ministrstva prosimo, da s tem dopisom seznanite proračunske uporabnike iz vaše pristojnosti.

S spoštovanjem,

 Urban Kodrič

 državni sekretar

Poslano:

* naslovnikom po elektronski pošti.